als_Latn dik_Latn sag_Latn
Më në fund Samsung ngre siparin mbi një prej smartfonëve më të pritur të vitit, “flamurtari” i tij Galaxy S8. Më saktë “flamurtarët”, ashtu si në dy vitet që kanë kaluar, modelet janë dy Galaxy S8 dhe S8+. Ndërsa risitë në krahasim me gjeneratën e mëparshme janë shumë, në atë pikë që mund të flitet për një revolucion.
Risia e parë që të bie në sy është dizjani, “krejtësisht ekran” prej xhami, një evolucion radikal që Samsungu e sjell me konceptin “Edge”, me forma të ndryshme prej disa vitesh. Nuk ka më korniza anësore, sipër ka vend vetëm për kamerën dhe sensorët, ndërsa poshtë zhduket butoni ikonik i markës.
Samsung e quan “Infinity Dispaly, një ekrat i teknologjisë Super AMOLED i gjeneratës së fundit me një rezolucion QHD+, 2960 x 1440 piksel. Tek Galaxy S8 madhësia ësht 5,8 polësh me një dëndësi prej 570 pikselash, ndërsa tek S8+ është 6,2 polësh me një dëndësi prej 529 pikselash.
Risia tjetër janë sensorët që gjejmë në këtë telefon. Nëse disa vite më parë zhbllokimi i telefonit me shenjën e gishtit ishte një revolucion, këtë herë, në këtë revolucion të dytë, telefoni është i mundur të zhbllokohet me njohjen e fytyres ose të retinës së syrit.
Një risi tjetër në këtë telefon është edhe asistenti virtual “Bixby”. Madje sipas Samsungut revolucioni i vërtetë në këta telefona është “Bixby”, një asistent virtual që kërkon të revolucionojë paradigmat e bashkëveprimit mes njeriut dhe smartfonit. Tre janë funksionet të këtij asistenti që duket të jetë një konkurent i fuqishëm i “Siri” të Apple.
“Bixby Vision”, mjafton të drejtosh kameron drejt një objekti dhe “Bixby” do të na japë informacione shtesë, këshilla, përkthime dhe një paraqitje të çmimeve.
(el.sp/BalkanWeb)
als_Latn als_Latn als_Latn als_Latn als_Latn als_Latn tur_Latn